ملی مدافعه وزیری خلوصی آقر، پاکستان مدافعه و تولید وزیری زبیده جلال و یوقاری مرتبه لی عسکری اداره چیلر بیلن اوچره شدی.
آقر، قطرده گی اوچره شوولری نینگ آرتیدن رسمی سفر آرقه لی پاکستان نینگ پایتختی اسلام آبادگه باردی.
آقر جنابلری بوجایده گی تماسلری چوکاتیده اولاً پاکستان زمینی کوچلر قومندانلیگی گه باردی. قرارگاهده عسکری مراسم آرقه لی کوتیب آلیندی. ایککی مملکت نینگ ملی مدحیه سی نینگ آرتیدن زمینی کوچلر قومندانی جنرال قمر جاوید باجوا بیلن کوریشدی.
اونینگ آرتیدن  آقر پاکستان مدافعه و تولید وزیرلیگی گه باریب وزیر زبیده جلال بیلن اوچره شدی. کیینچه لیک پاکستان قوراللی کوچلر باش قومندان لیگی گه اوتیب باردی.
تورکیه ملی مدافعه وزیری خحلوصی آقر اوچون پاکستان قوراللی کوچلر باش قومندان لیگیده هم عسکری مراسم اویوشتیریلدی.
ایککی مملکت نینگ ملی مدحیه سی نینگ آرتیدن زمینی قوراللی کوچلر باش قومندانی جنرال زبیر محمود حیات بیلن کوریشدی.
آقرگه سفری بوییچه تورکیه نینگ اسلام آباد بویوک ایلچیسی احسان مصطفی یورده قل همراه لیک قیلدی.
حادثه پایتخت تاشکینت ده یوزبیرگن
